Diari Oficial de la Generalitat Valenciana


Sumari del DOGV 9585, del 28-04-2023 (2023/4297)

CORRECCIÓ d'errades de la Resolució de 29 de març de 2023, de la Conselleria d'Educació, Cultura i Esport, per la qual es convoquen subvencions per a finançar el foment d'activitats de participació, associació i formació de l'alumnat, realitzades per les associacions d'alumnat de centres docents no universitaris sostinguts amb fons públics de la Generalitat, i les seues federacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9585

Data del DOGV
:   28-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4297


Data del document
:   19-04-2023

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * ajuda pública

CORRECCIÓ d'errades de la Resolució de 29 de març de 2023, de la Conselleria d'Educació, Cultura i Esport, per la qual es convoquen subvencions per a finançar el foment d'activitats de participació, associació i formació de l'alumnat, realitzades per les associacions d'alumnat de centres docents no universitaris sostinguts amb fons públics de la Generalitat, i les seues federacions. [2023/4297]  
  
Advertides errades materials en la Resolució de 29 de març de 2023, de la Conselleria d'Educació, Cultura i Esport, per la qual es convoquen subvencions per a finançar el foment d'activitats de participació, associació i formació de l'alumnat, realitzades per les associacions d'alumnat de centres docents no universitaris sostinguts amb fons públics de la Generalitat, i les seues federacions, publicada en el DOGV 9577 de 18.04.2023, en la seua versió en valencià, es procedeix a la correcció:  
  
  
En el punt 2 de l'apartat resolutiu dotzé, on diu:  
«Una vegada publicada la resolució de concessió de les subvencions, l'import s'abonarà íntegrament a les entitats beneficiàries que hagen presentat correctament la justificació, d'acord amb el que s'especifica en les bases reguladores i en el resolc tretzé.»;  
Ha de dir:  
«Es lliurarà el 100 % de la subvenció una vegada publicada la resolució de concessió i amb caràcter previ a la presentació de la justificació d'acord amb l'exempció aprovada en l'article 44, apartat 2, paràgraf i, de la Llei de pressupostos per a l'exercici 2023 per a aquestes subvencions. Així mateix, i d'acord amb l'apartat 18, paràgraf p, del mateix article, les entitats beneficiàries de les ajudes concedides queden exemptes de l'obligació de prestar les garanties previstes per l'article 171, apartat 5, paràgraf f, de la Llei d'hisenda pública i subvencions.».  
  
  
En el punt 3 de l'apartat resolutiu dotzé, on diu:  
«D'acord amb el que es disposa en l'article 171, apartat 5, paràgraf f de la Llei d'hisenda pública i subvencions, l'entitat beneficiària podrà sol·licitar el pagament anticipat del 30 % de l'import de la subvenció, que podrà entregar-se immediatament, una vegada publicada la resolució de concessió. Quedant exemptes de l'obligació de prestar les garanties previstes per l'article 171, apartat 5, paràgraf f de la Llei d'hisenda pública i subvencions.»;  
Ha de dir:  
«No podrà realitzar-se el pagament de la subvenció quan el beneficiari no es trobe al corrent en el compliment de les seues obligacions tributàries i amb la Seguretat Social o siga deutor per resolució de procedència de reintegrament.».  
  
Se suprimeix el punt 4 de l'apartat resolutiu dotzé.  
  
València, 19 d'abril de 2023.- La directora general d'Innovació Educativa i Ordenació: Reis Gallego Perales.